# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 18/2013

# z mimoriadneho zasadnutia Vedenia STU zo dňa 21. 08. 2013

**PRÍTOMNÍ: podľa prezenčnej listiny**

**PROGRAM:**

1. Organizačné zmeny Nakladateľstva STU (M. Sokol)
2. Organizačný poriadok Nakladateľstva STU (M. Sokol)
3. Zásady hospodárenia STU (D. Faktor)
4. Návrh na odsúhlasenie zmluvy o umiestnení a prevádzke predajných automatov
(D. Faktor)
5. Rôzne

**PREDLOŽENÉ MATERIÁLY:**

1. Prijímacie konanie na STU na akademický rok 2013/2014
2. Organizačné zmeny Nakladateľstva STU
3. Organizačný poriadok Nakladateľstva STU
4. Zásady hospodárenia STU
5. Návrh na odsúhlasenie zmluvy o umiestnení a prevádzke predajných automatov

Rektor v úvode rokovania privítal po letnej prestávke prítomných a zaprial im úspešný vstup do nového akademického roka 2013/2014.

**K BODU1: Prijímacie konanie na STU na akademický rok 2013/2014**

Informáciu prezentoval prorektor Horňák ako aktuálny stav počtu prihlásených a zapísaných

študentov ku dňu 20.8.2013.

**UZNESENIE: 18.1/2013-V**

Vedenie STU berie na vedomie informáciu o prijímacom konaní na STU na akademický rok 2013/2014.

**K BODU 2: Organizačné zmeny Nakladateľstva STU**

Materiál prezentoval prorektor Sokol.

Dokument popisuje organizačné zmeny súvisiace s potrebou presťahovania Nakladateľstva STU v súlade s požiadavkami UVP.

 **UZNESENIE: 18.2/2013-V**

Vedenie STU schvaľuje organizačné zmeny Nakladateľstva STU s alternatívou racionalizácie polygrafickej výroby a

* odporúča vypracovať projekt na rekonštrukciu priestorov ŠD Jura Hronca a obstarávanie dodávateľa v náklade do 98 tis. € s DPH.

 T: 30.9.2013

 Z: prorektor Sokol

* schvaľuje harmonogram organizačných zmien Nakladateľstva STU

 Z: prorektor Sokol

* odporúča začať VO (podľa prílohy 2 a ďalších údajov od súčastí STU) na externé polygrafické služby

 T:10.9.2013 Z: kvestor

Vedenie STU odporúča predložiť návrh organizačných zmien Nakladateľstva STU na rokovanie KR STU a AS STU.

**K BODU 3: Organizačný poriadok Nakladateľstva STU**

Materiál prezentoval prorektor Sokol.

Dokument vyplynul z potreby upraviť organizačné, riadiace a ostatné vzťahy k univerzitnému

pracovisku STU po racionalizácii polygrafickej činnosti. Organizačný poriadok Nakladateľstva STU sa vydáva ako nová vnútorná organizačná a riadiaca norma STU.

 **UZNESENIE: 18.3/2013-V**

Vedenie STU prerokovalo návrh Organizačného poriadku Nakladateľstva STU a odporúča predmetný návrh preložiť na rokovanie KR STU a AS STU.

**K BODU 4: Zásady hospodárenia STU**

Materiál prezentoval kvestor.

Materiál bol predložený za účelom stanovenia jednotných zásad hospodárenia pre

samostatne hospodáriace súčasti STU a vytvorenia právneho rámca pre odstránenie

možnosti nesprávnych postupov zo strany jednotlivých súčastí STU.

**UZNESENIE: 18.4/2013-V**

Vedenie STU prerokovalo návrh smernice rektora Zásady hospodárenia STU s pripomienkami a odporúča predmetný návrh smernice predložiť na rokovanie KR STU a AS STU.

**K BODU 5: Návrh na odsúhlasenie zmluvy o umiestnení a prevádzke predajných automatov**

Materiál k bodu 5 bol na žiadosť kvestora stiahnutý z rokovania Vedenia STU.

**INFORMÁCIE A OZNAMY:**

Rektor

* Informoval o pripravovanom Valnom zhromaždení VÚZ PI SR, ktoré bolo po viac ako 6 ročnej nečinnosti zvolané na 3.9.2013. V tomto období boli vedené viaceré súdne spory ohľadom výšky členského podielu jednotlivých členov združenia, ktoré sú doposiaľ neukončené. Záujmom STU je sfunkčniť orgány VÚZ PI SR. Vzhľadom na skutočnosť, že medzi členmi združenia sú vedené súdne spory, na ktorých zastupuje STU advokátska kancelária, STU zvažuje s ohľadom na procesnú opatrnosť zastúpenie touto advokátskou kanceláriou aj na Valnom zhromaždení VÚZ PI SR.

Prorektor Sokol

* oboznámil členov Vedenia o žiadosti UK o vysporiadanie majetkových vzťahov pod telocvičňou Mladosť
* informoval o pripravovanom školení pracovísk R STU, ktoré sa uskutoční dňa 12.9.2013 v Kočovciach
* informoval o príprave hokejového zápasu medzi STU a UK

Kvestor

* informoval o doručení registrovaného Štatútu STU z MŠVVaŠ SR
* dal do pozornosti obnovu zasadačky na 1. poschodí R STU a prebiehajúcu obnovu vstupných priestorov R STU

Prorektor Peciar

* informoval, že STU, na základe vyhlásenej verejnej výzvy podľa Schémy pomoci na podporu spolupráce malých a stredných podnikov a vedecko-výskumných pracovísk formou Inovačných voucherov, podala žiadosť o zaradenie do databázy oprávnených riešiteľov inovačných projektov

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **August** | 28.08.2013 | V STU | 09:00 |  |
| **September** | 04.09.2013 | KR STU | 09:00 |  |
|  | 16.09.2013 | PAS STU | 14:00 |  |
|  | 18.09.2013 | V STU | 9:00 |  |
|  | 23.09.2013 |  | 10:00 | Otvorenie AR 2013/2014 |
|  | 25.09.2013 | V STU | 9:00 |  |
|  | 30.09.2013 | AS STU | 14:00 |  |

Zapísala: 23.08.2013 Zápisnicu overil: 23.08.2013

Erika Jevčáková prof. Ing. Marián Peciar, PhD.